0362.xml
آئی سی سی ٹیسٹ پلیئر رینکنگ، دبئی ٹیسٹ کے ہیرو یونس خان کی ٹاپ ٹین میں واپسی احمد شہزاد، سرفراز احمد، اسد شفیق اور ذوالفقار بابر کی بھی ترقی
دبئی ۔27 اکتوبر (اے پی پی) کینگروز کے خلاف دبئی ٹیسٹ کی دونوں اننگز میں سنچریاں بنانے والے مایہ ناز بلے باز یونس خان آئی سی سی رینکنگ میں دوبارہ ٹاپ ٹین میں شامل ہوگئے ہیں۔ اسد شفیق، سرفراز احمد، احمد شہزاد اور ذوالفقار بابر کی بھی درجہ بندی میں ترقی ہوئی ہے۔ آسٹریلوی بلے باز ڈیوڈ وارنر بھی کیریئر بیسٹ پوزیشن حاصل کرنے میں کامیاب ہوگئے ہیں۔ مائیکل کلارک، مصباح الحق، بریڈ ہیڈن، محمد حفیظ، اظہر علی اور نیتھن لائن تنزلی کا شکار ہوئے ہیں۔ تفصیلات کے مطابق انٹرنیشنل کرکٹ کونسل (آئی سی سی) نے گزشتہ روز ٹیسٹ پلیئر کی تازہ ترین درجہ بندی جاری کر دی ہے جس کے مطابق آسٹریلیا کے خلاف پہلے ٹیسٹ کی دونوں اننگز میں سنچریاں سکور کرنے والے یونس خان چار درجے ترقی کے ساتھ ساتویں نمبر پر پہنچ گئے ہیں جبکہ اسی میچ کی پہلی اننگز میں 133 رنز کی دلکش اننگز کھیلنے والے آسٹریلوی اوپنر ایک درجہ ترقی کے ساتھ چوتھے نمبر پر آگئے ہیں۔ یہ ان کی کیریئر بیسٹ رینکنگ ہے۔ پاکستانی وکٹ کیپر سرفراز احمد اور اوپنر احمد شہزاد کی بھی سنچریوں کی بدولت بالترتیب 12 اور 14 درجے ترقی ہوئی ہے۔ دوسری اننگز میں 5 وکٹیں حاصل کرنے والے لیفٹ آرم سپنر ذوالفقار بابر بھی 46 درجے چھلانگ لگا کر 51 ویں نمبر پر پہنچ گئے ہیں جبکہ یادگار ڈبییو کرنے والے لیگ سپنر یاسر شاہ رینکنگ میں 62 ویں پوزیشن سے سفر کا آغاز کریں گے۔ اسد شفیق، مچل جونسن، سٹیون سمتھ اور راحت علی کی بھی درجہ بندی میں بہتری آئی ہے۔ پاکستانی قائد مصباح الحق ایک درجہ تنزلی کے ساتھ 11 ویں جبکہ آسٹریلوی کپتان مائیکل کلارک تین درجے تنزلی کے ساتھ دسویں نمبر پر آگئے ہیں۔ اظہر علی، بریڈ ہیڈن، محمد حفیظ، ایلیکس ڈولن اور نیتھن لائن کی درجہ بندی میں تنزلی ہوئی ہے۔ بیٹنگ میں سری لنکا کے کمار سنگاکارا بدستور پہلے نمبر پر براجمان ہیں جبکہ جنوبی افریقہ کے اے بی ڈی ولیئرز دوسرے اور ویسٹ انڈیز کے شیونارائن چندرپال تیسرے نمبر پر ہیں۔ باؤلنگ میں جنوبی افریقہ کے ڈیل سٹین کی بادشاہت برقرار ہے جبکہ آسٹریلیا کے رائن ہیرس دوسرے اور سری لنکا کے رنگنا ہیراتھ تیسرے نمبر پر ہیں۔
APP
27.10.14
0362p.xml
ٹیسٹ رینکنگ :یونس کی اونچی چھلانگ ،ٹاپ میں واپس آ گئے ساتویں نمبر کا حصول ،مصباح کو دبئی میں ففٹی کے با و جود 11ویں درجے پر جانا پڑا
دبئی (اسپورٹس ڈیسک ) آئی سی سی ٹیسٹ بیٹسمین رینکنگ میں مصباالحق ٹاپ10سے آؤٹ ہو گئے ،دبئی میں ففٹی بنانے کو باوجود 11ویں نمبر پر جانا پڑا،آسٹریلیا کے خلاف دونوں اننگز میں سنچریاں بنانے والے یونس خان چار درجے چھلانگ لگا کر ساتویں نمبر پر پہنچ گئے ،سر فراز اور احمد شہزاد کی بھی ترقی ہوئی،لیگ اسپنر یاسر شاہ نے سفر کا آغاز بولنگ چارٹ پر 62ویں نمبر سے کیا۔تفصیلات کے مطابق آسٹریلیا کے خلاف پہلے ٹیسٹ میں شاندار کارکردگی کا مظاہراہ کرنے والے پلےئرز کو اپنی محنت کا فوری صلہ مل گیا ،یونس خان نے دونوں اننگز میں سنچریاں بنا کر ایک ساتھ چار درجے ترقی پائی ،اس طرح وہ 11سے ساتویں نمبر پر پہنچ گئے ،انھیں اپنے ملک کی جانب سے سب سے زیادہ ٹیسٹ سنچریاں اسکور کی مگر یہ انھیں ٹاپ ٹین میں برقرار رکھنے کیلیے ناکافی ثابت ہوئی،وہ دسویں سے 11نمبر پر چلے گئے ہیں ۔وکٹ کیپر سر فراز احمد اور اوپنر احمد شہزاد نے بالتر تیب 109اور131ارز اسکور کیے،انھیں اس کا بھرپور فائدہ بھی حاصل ہوا۔پہلی اننگز میں پاکستان کا اسکور 454تک پہنچانے میں اہم کردار ادا کرنے والے سر فراز 12درجے ترقی پاکر 38ویں نمبر پر پہنچ گئے ۔احمد شہزاد ایک ساتھ 14درجے چھلانگ لگا کر 52ویں نمبر پر آئے ۔ٹاپ بیٹسمین کا عہدہ بدستور کمار سنگاکار کے پاس ہے جبکہ ایک درجے بہتری سے ڈیوڈوار نر نے انجیلو میتھوز سے چوتھی پوزیشن چھین لی۔بولرز رینکنگ میں پاکستانی اسپن جوڑی ذوالفقار بابر اور یاسر شاہ کو کافی فائدہ حاصل ہوا،میچ میں 155رنز کت عوض 7وکٹیں لینے والے ذوالفقار 46درجے بہتری کو ساتھ 51نمبر پر پہنچ گئے جبکہ یاسر شاہ نے 62ویں نمبر سے اپنے سفر کا آغاز کیا۔ٹاپ پر ڈیل اسٹین ہیں اور معطل پاکستانی بولر سعید اجمل کا دسواں نمبر ہے۔
express
28.10.14